Държавен вестник, бр. 34, 2010 г., стр. 25

БРОЙ  34	
Д Ъ Р Ж А В Е Н  В Е С Т Н И К 	
СТР.  25  
13. запознава се с условията и особеностите 
на професионалния труд на освидетелстваните 
лица, отразени в производствените характе­
ристики в случаите по чл. 36;
14. участва в заседанията на медицинския 
съвет на лечебното заведение;
15. отговаря за организацията и качеството 
на работата на ДЕЛК/ТЕЛК пред директора 
на РЦЗ и пред директора на лечебното заве­
дение, към което е създадена ДЕЛК/ТЕЛК.
(2) Лекарите в ДЕЛК/ТЕЛК:
1. извършват клиничен преглед и при 
необходимост назначават допълнителни из­
следвания и консултации със специалисти 
извън ДЕЛК/ТЕЛК с оглед на най-правилната 
преценка;
2. извършват клиничен преглед на място;
3. осъществяват методическа помощ на ЛКК 
по подготовката и изпращането на болните 
за освидетелстване от ДЕЛК/ТЕЛК.
Чл. 40. (1) Детските експертни лекарски 
комисии/ТЕЛК могат да вземат решение 
само по документи без преглед на лицата в 
следните случаи:
1. когато има сключени спогодби с други 
страни, в които е установен такъв ред;
2. при посмъртно освидетелстване и преос­
видетелстване от ТЕЛК, ако лицето е подало 
заявление в РКМЕ приживе или е подлежало 
приживе на редовно преосвидетелстване за 
получаване на пенсия;
3. когато лицето, редовно призовано, не 
се яви за освидетелстване, с изключение на 
случаите, при които по здравословни причини 
то не може да ръководи постъпките си и да 
отговаря за тях; в тези случаи ДЕЛК/ТЕЛК 
е задължена да изиска служебно първичната 
медицинска документация от личния лекар; 
4. при лечение в чужбина над два месеца;
5. при получаване на формуляр Е 213 от 
компетентната институция на друга държа­
ва – членка на Европейския съюз или на 
Европейското икономическо пространство.
(2) Формуляр Е 213 се изпраща до съот­
ветната ДЕЛК/ТЕЛК чрез РКМЕ.
(3) В случаите на обжалване на болнични 
листове за минало време ТЕЛК е задължена 
да изиска служебно първичната медицинска 
документация от органите, издали болничните 
листове, и от личния лекар.
Чл. 41. (1) След вземане на решение ДЕЛК/
ТЕЛК връща в РКМЕ медицинското експертно 
досие заедно с експертното решение за досието, 
за работодателя (ако лицето работи), за ТП на 
НОИ, за Националния център за здравна ин­
формация (НЦЗИ) и за други заинтересувани 
лица и органи съобразно конкретния случай.
(2) Медицинската документация на лицата, 
които са подали заявление за освидетелстване 
(преосвидетелстване) или са подлежали на 
редовно преосвидетелстване и след редовно 
призоваване не са се явили на преглед в ДЕЛК/
ТЕЛК/НЕЛК, се връща в РКМЕ.
(3) Регионалната картотека на медицин­
ските експертизи уведомява писмено ТП на 
НОИ за неявилите се за преосвидетелстване 
пенсионери, редовно призовани с обратна 
разписка.
(4) Когато освидетелстваното лице има 
професия, свързана с автомобилния, железо­
пътния или водния транспорт, един екземпляр 
от експертното решение на ТЕЛК/НЕЛК се 
изпраща на съответната транспортна областна 
лекарска експертна комисия.
(5) Когато лицето страда от заболявания, 
изискващи участието на различни видове 
ТЕЛК (общи и специализирани), експертното 
решение се постановява от последната ТЕЛК, 
в която се е явило лицето. Останалите дават 
консултативно мнение, оформено в експерт­
но решение с реквизитите от наредбата, по 
чл. 101, ал. 6 от Закона за здравето.
(6) Консултативното мнение по ал. 5 не 
подлежи на обжалване по реда на чл. 112 от 
Закона за здравето.
Раздел IV
Национална експертна лекарска комисия
Чл. 42. (1) Националната експертна ле­
карска комисия се ръководи и представлява 
от директор, който заема длъжността въз 
основа на конкурс, обявен от министъра на 
здравеопазването.
(2) Директорът на НЕЛК се атестира на 
всеки 3 години в срок до 3 месеца след изти­
чането на срока от предходното атестиране.
(3) Основните цели на атестирането са:
1. установяване равнището на професионал­
ната квалификация и управленските умения 
на директора; 
2. оценяване изпълнението на функциите, 
регламентирани в нормативните актове и в 
длъжностната характеристика;
3. подобряване дейността на НЕЛК.
(4) Атестирането се организира от министъра 
на здравеопазването, който уведомява директора 
на НЕЛК за деня на атестацията не по-късно от 
5 работни дни преди нейното провеждане.
(5) Атестацията се провежда от комисия, 
определена от министъра на здравеопазването. 
Комисията е длъжна да извърши оценяването 
безпристрастно, честно и компетентно въз 
основа на обективно установими факти и 
обстоятелства. 
(6) Атестирането се извършва по следните 
показатели:
1. управленски умения, които включват 
оценяване на: оперативност, координиране и 
контрол; познаване и ползване на норматив­
ните актове и практическото им прилагане;